Gerb

**РЕПУБЛИКА БЪЛГАРИЯ**

Заместник-министър на здравеопазването



**ДО**

**ДИРЕКТОРА НА РЗИ ………………**

**СИЛВИЯ ГЕОРГИЕВА**

**ИЗПЪЛНИТЕЛЕН ДИРЕКТОР НА НСОРБ**

**ЕЛЕКТРОННА ПОЩА:** [**namrb@namrb.org**](mailto:namrb@namrb.org)

**Относно:** регистрирани взривове и случаи на COVID-19 в детски заведения.

**УВАЖАЕМИ ГОСПОЖИ И ГОСПОДА ДИРЕКТОРИ,**

**УВАЖАЕМА ГОСПОЖО ГЕОРГИЕВА,**

Във връзка с началото на новата учебна година, актуалната епидемична обстановка от COVID-19 в страната, докладваните от Регионалните здравни инспекции в Министерство на здравеопазването случаи и взривове на COVID-19 в детски заведения, както и с цел превенция на заболяването в организирани детски колективи, обръщам внимание на следното:

1. Организацията на дейностите в детските градини следва да е съобразена с заложените правила в „Насоки за обучение и действия в условията на извънредна епидемична обстановка в детските градини“, които са публикувани на електронната страница на Министерство на образованието и науката (<https://www.mon.bg/bg/100876>) и нормативната уредба по отношение недопускане възникване и разпространение на заразни болести;
2. Провеждане на епидемиологични проучвания в пълен обем, чрез които да бъде възможно пълното характеризиране на епидемичното огнище, включително и по отношение на източника на инфекция, контактни лица и ваксинационен статус срещу COVID-19 на засегнатия колектив;
3. Упражняване на контрол по спазване на организацията на работа в детските заведения, вкл. и по предписани противоепидемични мерки. Препоръчваме, по Ваша преценка, където е необходимо да бъде създадена организация и за насочени проверки в детските заведения;
4. Реорганизиране на персонала на детските градини като например, недопускане на несъществени контакти и обслужване на всяка група от определен персонал и др.;
5. Предоставяне на достоверна информация за значимостта на заболяването и възможностите за профилактика чрез ваксинация на работещите чрез обучения и информационни материали;
6. Създаване на навременна връзка и координация на ръководствата на детските заведения и РЗИ с цел предприемане на навременни действия при заболели деца и персонал - педагогически и непедагогически.

Опазването на общественото здраве, в т.ч. на българските деца, е професионален ангажимент на Министерство на здравеопазването, но също така е морална отговорност на всяко ведомство и организация, работещи в сферата на обществените дейности и образование. В тази връзка, полагането на общи, единни и съгласувани усилия за ограничаване на въздействието на COVID-19 в образователната система е обща цел, за изпълнението на която следва да бъдем единни.

С уважение,



**Д-Р АЛЕКСАНДЪР ЗЛАТАНОВ**

*Заместник-министър на здравеопазването*